Prepper
Prepper (isch abgleitet vom änglische to be prepared und bedüted, 'parat zsii') sin Lüüt, wo sech mit individuelle Massnahme uf alli Arte vo Katastrofene vorbereitet. Das chan si: Notvorrät, Schutzbaute, Schutzchleidig, Wärchzüüg, Funkgräät, Waffe und no vieles meh. E huufe Theme vo Prepper überschnidesech mit dr Survival-Szene.

Gschicht 
Klimawandel, Chriege und würtschaftlechi Krisene hei ide letschte Johre für es Wachstum vo dr Prepper-Szene gsorgt. S git idr Schwiiz, z Dütschland und z Öschteriich mittlerwile sogar Ungernähme, wo sech uf de Verchauf vo Sorglospaket spezialisiere.

Zämesetzig vo dr Szene 
Prepper si e guet durmischti Szene mit Lüüt us allne Schichte. Hüfig si auch rächti Gruppierige und Verschwörigstheoretiker nöch a dr Szene z finde. Senigi Organisatione finde hüfig gfalle dra, uf Apokalyptischi Szenarie z warte und träume vonere Machtübernahm wenn die bestehende Strukture versäge. D Motivation vo Prepper isch allerdings hüfig nur en individuelli Katastrofehilf, mängmal au nur zum überbrücke vo de erschte paar Dääg bis die staatlechi Unterstützig ufbaue worde isch. De Grossteil vo Prepper het also nüt mit rechtsradikalem Gedankeguet oder andere extremistische Verhalte ztue. Hüfig düent sich serigi Organisatione au diräkt vom bruune Gedankeguet distanziere.

D Szene wird in Düütschland im Summer 2018 uf 10'000 bis 180'000 Aghörigi gschätzt. Me gseht i dere Szene zu däm Zitpunkt no kei grösseri Gfahr.

Kommerzielli Vermarchtig 
Sit em erschte Oktober 2012 het National Geographic e Serie Preppers - Bereit für den Weltungergang (Doomsday Preppers) usgstrahlt. 

Im Roman Macht vo de Karen Duve wird e Frau über mehrere Jahr imene schalldichte Ruum igsperrt. Die änglischi Version vom Roman heist "The Prepper Room".

Literatur

Dokumentatione 
 Caroline Rollinger, Benjamin Arcioli: 7 Tage… Endzeitstimmung. 7 Tage (NDR), 1. November 2017 (YouTube)
 Sascha Bisley: Szene Deutschland: Prepper – Leben für den Ernstfall. ZDFinfo vom 10. Januar 2018

Weblink 
 Großes Rüsten für die kleine Apokalypse – Wie auf das Schlimmste vorbereiten? In: orf.at, abgreufen am 18. August 2012
 Katharina Mutz: Doomsday: So bereiten sich deutsche Prepper auf das Ende der Zivilisation vor. In: VICE.com, abgreufen am 11. April 2015
 Was ist ein Prepper und wie werde ich Prepper? Grundlagen und Einstieg. In: paranoid-prepper.com, abgreufen am 13. Februar 2018
 Dan Roupe, Maria Cruseman: Überleben ohne Strom. In: vattenfall.com, abgreufen am 1. Juni 2015

Einzelnachwys 

Soziologii